recursal/SuperWikiNEXT-32B huggingface dataset:
**ג'ון פטי** (באנגלית: **John Pettie**‏; 17 במרץ 1839 – 21 בפברואר 1893) היה צייר מאדינבורו שבילה את רוב הקריירה שלו בלונדון. הוא הפך לחבר באקדמיה המלכותית ב-1866 ולאקדמאי מן המניין ב-1874. הוא התחתן ב-1888, ואשתו שימשה כמודל לרבים מציוריו ורישומיו בהזדמנויות שונות.

ביוגרפיה
--------

ג'ון פטי נולד באדינבורו, בנם של אלכסנדר ואליסון פטי. ב-1852 עברה המשפחה לאיסט לינטון, האדינגטונשייר. בתחילה, אביו התנגד לכך שהוא יפתח קריירה באמנות, אך השתכנע בעקבות ציור של פטי בנושא "האכר והחמור".

כשהיה בן שש עשרה הוא נכנס לאקדמיה באדינבורו, עבד עם רוברט סקוט לאודר ועם ויליאם קווילר ארצ'רדסון, ויליאם מקטאגרט, פיטר גרהאם (1836–1921), טום גרהאם (1840–1906) וג'ורג' פול צ'למרס. התערוכות הראשונות שלו באקדמיה הסקוטית המלכותית היו סצנות שחיפש ברומנים של סר וולטר סקוט. לאקדמיה המלכותית בשנת 1860 הוא שלח את "החמושים"; והצלחת העבודה הזו והציור ״מה חסר לך, גברתי?״ בשנה שלאחר מכן עודד אותו להתיישב בלונדון (1862), שם הצטרף לארצ'רדסון.

ב-1866 הוא נבחר לשותף של האקדמיה המלכותית, וב-1874 התקבל כאקדמי מלא, בתמיכת סר אדווין לנדסייר. תמונת התעודה שלו הייתה "היעקוביטים", 1745.

פטי נהג לעבוד קשה ומהיר והיה אמן בצבע ברמה גבוהה ומבצע מבריק. בימיו הראשונים הפיק כמות מסוימת של איורי ספרים. הקשר שלו עם כתיבה ספרותית התחיל ב-1861, ונמשך עד 1864. הוא צייר דיוקן של הצייר ג'יימס קמפבל נובל והוא מוצג בגלריה הלאומית הסקוטית לפורטרטים באדינבורו. בשנת 1894 נכלל מבחר מיצירותיו בתערוכת החורף של האקדמיה המלכותית. הדיוקן העצמי שלו נמצא בגלריית טייט.

גלריה
-----

* טובים השנייםטובים השניים
* יעקוביטיםיעקוביטים
* מנוחת המלחיןמנוחת המלחין
* המאבק על החביתהמאבק על החבית
* הנסיך צ'ארלסהנסיך צ'ארלס
* ההצעהההצעה

קישורים חיצוניים
----------------

ויקישיתוף מדיה וקבצים בנושא **ג'ון פטי** בוויקישיתוף
* כתבי ג'ון פטי בפרויקט גוטנברג (באנגלית)

הערות שוליים
------------

1. ↑  Scottish Places. "John Pettie". Scottish Places.info
2. ↑  *John Pettie, R.A. H.R.S.A.* (London, 1908), by his nephew Martin Hardie, gives the story of his life, a catalogue of his pictures, and fifty reproductions in color.
3. 1 2  Chisholm, Hugh, ed. (1911). "Pettie, John". Encyclopædia Britannica. Vol. 21 (11th ed.). Cambridge University Press. p. 336.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007436879105171
* AAG: 1708
* BNE: XX5527523
* GND: 138675201
* ISNI: 0000 0000 6687 9143
* LCCN: nb2008001851
* NGV: 1164
* NTA: 165481307
* RKD: 63046
* SNAC: w6902kh4
* SUDOC: 184596637
* Trove: 1082473
* ULAN: 500011002
* VIAF: 53681271
* WorldCat: lccn-nb2008001851

 |
**ג'ון פרידריק פטו** (באנגלית: **John Frederick Peto**‏; 21 במאי 1854 – 23 בנובמבר 1907) היה צייר אמריקאי, שנשכח עד שציוריו התגלו מחדש יחד עם ציורי עמיתו ויליאם הארנט. אף שהכירו זה את זה וציירו נושאים דומים, הקריירה שלהם התפתחה בדרכים שונות.

חיים וקריירה
------------

פטו נולד בפילדלפיה, פנסילבניה, ולמד באקדמיה לאמנויות יפות בפנסילבניה במקביל להארנט. עד אמצע שנות השלושים לחייו, הוא הגיש ציורים באופן קבוע לתערוכות השנתיות באקדמיה בפילדלפיה. בשנת 1889 עבר לעיירת הנופש איילנד הייטס, ניו ג'רזי, שם עבד בהמשך חייו.

הוא השלים את הכנסותיו על ידי מכירת ציוריו לתיירים. מעולם לא הייתה לו תערוכת יחיד בחייו. לעומת זאת, הארנט זכה להצלחה והשפיע רבות על אמנים אחרים שציירו בסגנון שלו, אף שציוריו זכו לביקורת כתחבולה מסחרית בלבד.

שני האמנים היו מאסטרים בז'אנר של טבע דומם בעיקר של חפצים מצוירים מהמציאות. הציירים עבדו בסגנון הנקרא - טרומפ-לויל שמתאר חפצים בהתאם למערכת כללים ייחודית לז'אנר. כך לדוגמה, פטו והארנט ייצגו שניהם את האובייקטים בגודלם האמיתי, והחפצים נחתכו על ידי שולי הציור, מה שאיפשר משחק חזותי עם תפיסת הצופה כי התיאור אינו אמיתי. אך המאפיין הטכני העיקרי היה לסדר את החפצים בחלל רדוד, תוך שימוש בצל האובייקטים כדי לבנות עומק מבלי שהעין תראה עומק ממשי. מכאן המונח trompe-l'œill - "לרמות את העין". שני האמנים מרתקים את הצופה בתחושת בלבול מטרידה אך נעימה.

ציוריו של פטו, הנחשבים בדרך כלל פחות מיומנים מבחינה טכנית מזו של הארנט, הם מופשטים יותר, משתמשים בצבעים יוצאי דופן יותר ולעיתים קרובות הם בעלי הד רגשי חזק יותר. יצירותיו הבוגרות של פטו הן בעלות מרקם אטום אשר משווה לעיתים קרובות לעבודות של ז'אן-בטיסט סימאון שארדן.

נושאי ציוריו של פטו כלל דברים רגילים ביותר: אקדחים, פרסה, פיסות נייר, מפתחות, ספרים וכדומה. לעיתים קרובות הוא צייר "לוחות מכתבים" של פעם, שהיו מעין לוח שהשתמש בסרטים שהוצמדו אליו שהכילו מכתבים, פתקים, עפרונות ותצלומים.

רבים מציוריו של פטו מפרשים מחדש נושאים שהארנט צייר קודם לכן, אך הקומפוזיציות של פטו פחות רשמיות וחפציו בדרך כלל "חלודים", שחוקים וזולים יותר.

מוזיאון סטודיו ג'ון פטו
-----------------------

מוזיאון הסטודיו ג'ון פרדריק פטו משמר את בית האמן והסטודיו באיילנד הייטס, ניו ג'רזי. הבית נבנה בשנת 1889 ותוכנן בעיקר על ידי האמן ונשאר במשפחתו למעלה מ -100 שנה. הבית נפתח בשנת 2011, ומרוהט כפי שהיה במהלך שהותו של פטו בסביבות ראשית המאה העשרים, וכולל רפרודוקציות של ציוריו.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ג'ון פטו** בוויקישיתוף
* ג'ון פטו, באתר אנציקלופדיה בריטניקה (באנגלית)

הערות שוליים
------------

1. ↑  Frankenstein, Alfred (1970). The Reality of Appearance. Greenwich: New York Graphic Society p. 94
2. ↑  Schwartz, Sanford (1990). Artists and Writers. New York: Yarrow Press. 85 p
3. ↑  Wilmerding, John (1983).Important Information Inside. New York: Harper & Row p.32
4. ↑  A Painting A Day Workshop with Artist Abbey Ryan | The John F. Peto Studio Museum, web.archive.org, ‏2016-10-31

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447878905171
* BnF: cb119574011 (data)
* GND: 121856178
* ISNI: 0000 0000 6681 1392
* LCCN: n82138988
* NTA: 069529655
* RKD: 62997
* SNAC: w6ft9pwg
* ULAN: 500030892
* VIAF: 25469692
* WorldCat: lccn-n82138988

 |
**RFSL** הוא ארגון שוודי, הפועל למען זכויות להט"ב.

שם הארגון
---------

RFSL הם ראשי תיבות של *Riksförbundet för sexuellt likaberättigande*; משוודית: האיגוד הארצי לשוויון מיני. לימים, שינה הארגון את שמו ל: *Riksförbundet för homosexuellas, bisexuellas, transpersoners och queeras rättigheter*; בעברית: האגודה הלאומית לזכויות הומואים, ביסקסואלים, טרנסג'נדרים וקווירים. עם זאת, ראשי התיבות של הארגון נשארו כמו שהם.

היסטוריה
--------

RFSL במצעד גאווה, סטוקהולם, 2018.
סמינר שמועבר על ידי RFSL בסקונה, שוודיה.
הארגון הוקם בשנת 1950, מה שהופך אותו לאחד הארגונים הוותיקים הוותיקים ביותר בעולם לזכויות אדם. נכון לשנת 2018 היו בארגון כ-7,000 חברים והיו לו 36 משרדים אזוריים הפרוסים ברחבי השוודיה.

אחד מעיסוקיו העיקריים של RFSL היה שדלנות בעד נישואים של בני-זוג מאותו המין בשוודיה, מטרה שהושגה באפריל 2009 לאחר 50 שנה של עבודה ספציפית בנושא זה.

ביולי 2007, RFSL קיבלה מעמד רשמי של ארגון חוץ-ממשלתי בהמועצה הכלכלית חברתית של האומות המאוחדות.

ראו גם
------

| עיינו גם בפורטל: |
| --- |
|  | **פורטל להט"ב** |

קישורים חיצוניים
----------------

ויקישיתוף מדיה וקבצים בנושא **RFSL** בוויקישיתוף
* אתר האינטרנט הרשמי של RFSL
* RFSL, ברשת החברתית פייסבוק

* RFSL, ברשת החברתית אינסטגרם

הערות שוליים
------------

1. ↑  "Kort of RFSL" (בשוודית). RFSL. 2018-10-11.
2. ↑  "UN-Beraterstatus für zwei Homogruppen" (בגרמנית). Queer.de. 2007-07-23.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 137788504
* WorldCat: viaf-137788504

 |
**אַבּוֹיוּ** (בפורטוגזית: **Aboio**) הוא שיר קריאה של בוקרים בפורטוגל וברזיל.

סוגים
-----

סוג אחד של אבויו הוא שירה אופיינית לאזור צפון-מזרח נורדשטה (Nordeste) בברזיל, אך שכיח גם במדינות מינאס ז'ראיס, גויאס ומאטו גרוסו. במקור הוא שיר ללא מילים, שהבוקרים משתמשים בו על מנת לקרוא לעדרי הבקר בקבצם ובהולכתם למרעה או אל הרפת. השיר יכול לשמש גם לאיתור בוקרים אחרים. השירה היא בעלת צלילים חדים, מושרים מהראש, ויש לה אפקט כמו מהפנט על העדרים.

סוג שני של אבויו הוא שיר קריאה קדום פורטוגזי, הנפוץ במחוזות מיניו וביירש ומשמש למעין תקשורת עם בעלי החיים, בעיקר עדרי הבקר, תוך מעברים לסירוגין בין ניגון ובין דיבור. משתמשים בו בעיקר בהולכת השוורים בעת עבודות החריש. בסוג זה האבויו הוא שיר איטי, המושר בקצב תנועות הפרות ומסתיים בקריאה לא מנוגנת כמו: אי, בוי! בוי סורובים! אי לה, בויזיניו! (*ei boi! boi surubim!, ei lá, boizinho!*). באזורים שונים של פורטוגל השירה הזאת נושאת שמות שונים: טראליואדה (tralhoada), אבויאר (aboiar) או אפולאר (afoular). בצרפת שירים מסוג זה נקראים "בריולאז'" (briolage).

קיים גם סוג נוסף של אבויו עם מילים, שתוכנו נושאים מחיי הבוקרים, האיכרים והעדרים. משערים כי מקורם של שירים אלה הוא מורי, וכי הם הועברו באמצעות העבדים המורים מהאי מדיירה עד לפורטוגל ולברזיל.

המודרניזציה של תעשיית גידול הבקר הביאה להיעלמות שירים אלה מנוף הפולקלור הברזילאי. משוררים כמו מריו דה אנדראדה, אלפונסו ארינוס, הוגו דה קרוואליו ראמוס וז'ואו גימראש רוסה הוקסמו משירת ה"בויאדורס". לשירי האבויו הידועים בימינו יש מילים, והם נתנו השראה ליוצרים וזמרים רבים, למשל קייטנו ולוזו.

דיסקוגרפיה
----------

* סיור המחקרים הפולקלוריים של מריו דה אנדראדה מ-1938 - מוזיקה מסורתית מצפון ומצפון-מזרח ברזיל

Musica Tradicional Do Norte E Nordeste 1938

לקריאה נוספת
------------

* Luís de Câmara Cascudo

*O aboiador* 
Revista do Brasil no. 67 julho 1921 Ed.Monteiro Lobato e co São Paulo
(לואיס קמארה קשקודו - "זמר האבויו", רבישטה דו ברזיל, מס 67, יולי 1921)

* Regine Allgayer-Kaufmann

*O Aboio: Der Gesang Der Vaqueiros Im Nordosten Brasiliens*
1987 Verlag der Musikalienhandlung K.D. Wagner
(רגינה אלגאייר-קאופמן "אבויו: שירתם של הבוקרים מצפון-מזרח ברזיל")

קישורים חיצוניים
----------------

 פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: נהוג שהמקורות כתובים כהערות שוליים.
* *Étienne Bours -* Dictionnaire thématique des Musiques du Monde

Ed.Fayard,Paris, 2002

* אבויו במדינת פאראיבה מהקלטותיו של דה אנדראדה- ללא מילים - משנת 1938 - ועם מילים
* שני אבויאדורס - זמרי אבויו- גאלגו ונלדו - ממדינת פאראיבה - אחרי הדקה 2.15
* אבויו מפי דאוקלסיו אבויאדור
* דוגמאות של אבויו
* אבויוס מ"שאפאדה דיאמנטינה באהיה"
* קיטנו ולוזו וז'ילברטו ז'יל "אבויו", סרטון באתר יוטיוב

הערות שוליים
------------

1. ↑  אתר הקרן ז'ואקים נבוקו, משרד החינוך של ברזיל
**גלובוס הריבון** (באנגלית: **Sovereign's Orb**) הוא תכשיט מלכותי מסוג גלובוס קרוקיגר המהווה חלק מתכשיטי הכתר של הממלכה המאוחדת.

היסטוריה ושימושים
-----------------

גלובוס הריבון נוצר עבור טקס ההכתרה של המלך צ'ארלס השני בשנת 1661 ובעלות של 1,150 ליש"ט (השווים כ-130,000 ליש"ט נכון לשנת 2007).

הגלובוס חלול, עשוי זהב, וקוטרו כ-16.5 ס"מ. סביב קו המשווה של הגלובוס משובצות פנינים ואבני חן. בראש הגלובוס משובצת אבן אחלמה ועליה צלב מוזהב. הצלב מסמל את ישו ואת שלטונו על העולם

הגלובוס הוא תכשיט סמלי המסמל את תפקיד המונרך כמגן האמונה וכעומד בראש הכנסייה האנגליקנית.

במהלך טקס ההכתרה הארכיבישוף מקנטרברי נותן את הגלובוס למונרך, המחזיק אותו בידו הימנית. לאחר מכן מונח הגלובוס על המזבח למשך יתרת הטקס, והמונרך אוחז בידו הימנית את שרביט אדוארד הקדוש ובשמאלית את שרביט היושר והרחמים.

קישורים חיצוניים
----------------

* תצלומי גלובוס הריבון
* תיאור הגלובוס באתר הרשמי

הערות שוליים
------------

1. ↑  מחשבון שיערוך סכומים

| תכשיטי הכתר של הממלכה המאוחדת |
| --- |
| כתרים | כתר אדוארד הקדוש • כתר האימפריה הממלכתי • הכתר האימפריאלי של הודו • הכתר הממלכתי של ג'ורג' הרביעי • כתר סקוטלנד • כתר מרי ממודנה • הכתר הממלכתי של ג'ורג' הראשון • כתר פרידריק, נסיך ויילס • כתר ההכתרה של ג'ורג' הרביעי • כתר המלכה אדלייד • כתר היהלומים הקטן של המלכה ויקטוריה • כתר המלכה אלכסנדרה • כתר ג'ורג', נסיך ויילס • כתר המלכה מרי • כתר המלכה אליזבת • כתר צ'ארלס, נסיך ויילס |  |
| שרביטים | שרביט אדוארד הקדוש • שרביט היושר והרחמים • שרביט סקוטלנד |
| חרבות | חרב המתת • חרב הרחמים • חרב סקוטלנד |
| אחרים | אבן הגורל • סמל מסדר פטריק הקדוש • אודם הנסיך השחור • גלובוס הריבון |
עמוד השער של "המוזיקה החדשה" מאת ג'וליו קאצ'יני
למונח **מונודיה** שתי משמעויות במוזיקה:

1. מילה נרדפת למונופוניה, כלומר מנגינה בעלת קו מלודי ומקצב אחידים, בניגוד להומופוניה ופוליפוניה.
2. בהיסטוריה המוזיקלית מונח זה מציין שירה בעלת קו מלודי אחיד וליווי כלי המנוגן על אותו קו מלודי.

אף כי סגנון זה היה קיים במגוון תרבויות לאורך ההיסטוריה, מונח זה מציין בדרך כלל סגנון אשר התפתח בשיר האיטלקי בתחילת המאה ה-17 (1640-1600). המונח מתייחס הן לסגנון בכללותו והן לשיר הבודד.

המונח עצמו הוא המצאה מאוחרת והוא לא היה קיים במאה ה-17. השירים בסגנון המתואר לעיל כונו בתקופתם במגוון שמות כגון: מדריגל, מוטט או קונצ'רטו (במשמעותו הקדומה, כלומר - "בליווי כלי").

בשנות ה-80 של המאה ה-16 התפתחה המונודיה מתוך ניסיונות "הקמראטה הפלורנטינית" לשחזר ערכים יווניים עתיקים של מלודיה ודקלום (קרוב לוודאי ללא דיוק היסטורי). המונודיה פורשה בתקופה זו כשירת סולן אשר כללה לרוב קישוטים רבים. את השירה ליווה קו קונטינואו בעל עצמאות קצבית. בין הכלים ששימשו לליווי: לאוטה, קיטארונה, תיאורבו, צ'מבלו, עוגב ולעיתים אף גיטרה. חלק קטן מהמונודיות היו עיבודים של יצירות להרכב קטן יותר (תופעה אשר הייתה מקובלת בשלהי המאה ה-18, במיוחד באסכולה של פירנצה), אך רובן היו יצירות עצמאיות. התפתחות המונודיה הייתה אחת מסימני ההיכר של תקופת הבארוק המוקדמת בניגוד לתקופת הרנסאנס המאוחרת אשר התאפיינה ברב קוליות.

שני סגנונות מוזיקליים אשר התפתחו במקביל למונודיה ואף שאלו ממנה רעיונות היו המדריגל והמוטט.
מעברים מנוגדים במונודיות התאפיינו במלודיה או דקלום ואופני ביצוע אלו התפתחו יותר מאוחר לסוגות האריה והרצ'יטטיב. בשנת 1635 לערך, התמזגה המונודיה עם הקנטטה.

בשנת 1601, ערך המלחין הפירנצי ג'וליו קצ'יני חיבור חשוב ומוקדם על המונודיה, אשר נכלל בקובץ שיריו "המוזיקה החדשה" (Le nuove musiche) שיצא בפירנצה ב-1601.

קישורים חיצוניים
----------------

* מונודיה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4170461-7
* NKC: ph682061

 |
מבנה סוזוקי שוטן בקובה שנשרף במהומות האורז
**מהומות האורז של 1918** (ביפנית: 米騒動 – "קוֹמֶה סוֹדוֹ") היו סדרה של מהומות אזרחיות אלימות שהתפרצו ברחבי יפן מיולי עד ספטמבר 1918, שגרמו לנפילת ממשלו של טראוצ'י מסטאקה. מהומות אלה היו הגדולות והאלימות ביותר שידעה יפן במאה ה-20.

עלייה תלולה במחיר האורז גרמה למצוקה כלכלית קיצונית, בייחוד באזורים הכפריים שם היה אורז מרכיב מרכזי בתזונה. איכרים, שהשוו את המחירים הנמוכים שקיבלו בשל הפיקוח הממשלתי עם מחירי השוק הגבוהים, חשו עוינות רבה כלפי סוחרי האורז ופקידי הממשלה שאפשרו למחיר לצרכן להמריא בלא שליטה. עליית מחיר האורז באה בשיאה של האינפלציה שלאחר מלחמת העולם הראשונה שהשפיעה על רוב מחירי המצרכים ושכר הדירה, ומשום כך הייתה גם לתושבי הערים סיבה מוצדקת להתמרמרות. ההתערבות הצבאית של יפן בסיביר לטובת הצבא הלבן במלחמת האזרחים ברוסיה כנגד הצבא האדום, החמירה את המצב עוד יותר. הממשלה היפנית קנתה את כל המלאי הקיים של האורז על מנת לתמוך בצבא היפני בסיביר, דבר שהוביל לעליית מחירים נוספת. הממשלה נכשלה בניסיון להתערב בפעילות הכלכלית, והמחאות שהחלו בכפרים התפשטו לעיירות ולערים.

מהומות האורז היו אירועים חסרי תקדים בהיסטוריה היפנית המודרנית במונחי היקף, גודל ואלימות. המחאה הראשונית התרחשה באואוזו, עיירת דייגים קטנה במחוז טויאמה, ב-23 ביולי 1918. המחאות הראשונות החלו כהפגנה שקטה, והתדרדרו במהירות למהומות, שביתות, ביזה, הצתות של תחנות משטרה ומשרדי ממשלה, כמו גם בתיהם של פקידי ממשלה וסוחרים, וכן אירעו התנגשויות מזוינות. עד לאמצע ספטמבר 1918 התחוללו מעל ל-623 מהומות ב-38 ערים, 153 עיירות ו-177 כפרים, שבהם השתתפו מעל ל-2 מיליון איש ונהרגו כ-130 איש ומאות נפצעו. כ-25,000 איש נאסרו. מתוכם הורשעו כ-8,200 בפשעים שונים, כשגזרי הדין נעו בין קנסות קלים לעונש מוות, אשר נגזר על שניים מן הנאשמים.

ב-29 בספטמבר 1918 התפטרה ממשלת יפן בראשות טראוצ'י, שנטל אחריות להתמוטטות הסדר הציבורי.

הקשר בין אירועים אלו להתפתחות האימפריאליזם היפני מוטל בספק. חוקרים טוענים כי על מנת לפתור את הביקוש לאורז שהיה גדול מכושר הייצור של יפן באותה תקופה, הוגדל קצב יצור האורז בקולוניות של יפן בקוריאה ובטאיוואן.

לקריאה נוספת
------------

* W.G. Beasley,  *Japanese Imperialism 1894–1945*, Oxford University Press, 1991, מסת"ב 0521557925
* WJ MacPherson, *The Economic Development of Japan 1868–1941*, Cambridge University Press, 1995, מסת"ב 0521557925.
* Michael Smitka,  *Japanese Prewar Growth (Japanese Economic History 1600–1960)*, Routledge, 1998 מסת"ב 0815327056

* שילוני, בן-עמי, **יפן המודרנית**, הוצאת שוקן, ירושלים ותל אביב, 2002. עמ' 162.

קישורים חיצוניים
----------------

ויקישיתוף מדיה וקבצים בנושא **מהומות האורז של 1918** בוויקישיתוף

הערות שוליים
------------

1. ↑  MacPhearson, *The Economic Development of Japan 1868–1941*
2. ↑  Smitka, *Japanese Prewar Growth (Japanese Economic History 1600–1960)*, page 192

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544159405171
* LCCN: sh89002071

 |
תמונת מסך מתוך Anatomography
איור של שלד ושרירים שנוצר בעזרת Anatomography
**Anatomography** היא תוכנה גרפית מבוססת רשת, המחוללת איורים ואנימציות אנטומיים של גוף האדם. אתר התוכנה מופעל על ידי "מרכז מאגר מידע למדע החיים" (Database Center for Life Science), מכון מחקר ללא מטרות רווח באוניברסיטת טוקיו. התוכנה נשענת על מאגר מידע ברישיון CC-BY-SA.

תכונות
------

Anatomography נשענת על מאגר מידע בשם "BodyParts3D". המאגר כולל יצוג תלת־ממדי, של צורה ושל מנח, של למעלה מ-1500 איברים בגוף האדם. המאגר נבנה בעזרת דימות תהודה מגנטית (MRI) של גוף האדם.

התוכנה מאפשרת בניית איורים אנטומיים מנקודת מבט נבחרת, תוך התמקדות באזורים מסוימים, בחירת האיברים שיופיעו באיור, צבעיהם ושקיפותם. האיורים יכולים להישמר כ-URL דינמי או כקובץ גרפי.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **Anatomography** |

* 

* אתר האינטרנט הרשמי של Anatomography
* Anatomography/BodyParts3D, Database Center for Life Science (DBCLS), Research Organization of Information and Systems. Faculty of Engineering Bldg. 12, The University of Tokyo

הערות שוליים
------------

1. ↑
**אינטרלינגואה** (או **אינטרלינגווה**, **אינטרלינגוה**; **Interlingua**) היא שפה מתוכננת המבוססת על השפות המערב-אירופיות העיקריות, אשר נועדה לשמש כשפת עזר בינלאומית. אינטרלינגואה, שפורסמה לראשונה בשנת 1951, היא השפה המתוכננת המדוברת ביותר אחרי אספרנטו.

לשם בניית הדקדוק ואוצר המילים של אינטרלינגואה נבחרו מספר "שפות בקרה" שהן: אנגלית, צרפתית, איטלקית, ספרדית ופורטוגזית (כאשר שתי האחרונות נחשבות כיחידה אחת), בנוסף לשתי שפות אפשריות נוספות - גרמנית ורוסית. 

אוצר המילים של אינטרלינגואה נבנה על סמך בדיקת אוצר המילים של כל אחת משפות הבקרה: אם מילה הופיעה בשלוש מתוך ארבע שפות הבקרה, היא נכנסה לאוצר המילים של אינטרלינגואה; אם מילה הופיעה רק בשתי שפות בקרה, אך גם בגרמנית או ברוסית, גם היא נכנסה לאוצר המילים של השפה החדשה. 

הדקדוק של אינטרלינגואה נבנה כך שאם כלל דקדוקי כלשהו היה חסר באחת משפות הבקרה, כלל זה לא נכנס לדקדוק השפה החדשה. התוצאה הייתה דקדוק פשוט הדומה לדקדוק האנגלי, משום שהדקדוק האנגלי נחשב מכמה בחינות כפשוט יותר מהדקדוק של שפות הבקרה האחרות.

קישורים חיצוניים
----------------

| מיזמי קרן ויקימדיה |
| --- |
| ויקיפדיה ויקיפדיה בשפה זו: **אינטרלינגואה** |
| ויקיספר ספר לימוד בוויקיספר: **אינטרלינגואה** |
| ויקישיתוף תמונות ומדיה בוויקישיתוף: **אינטרלינגואה** |

* 

* אתר האינטרנט הרשמי של אינטרלינגואה (באינטרלינגואה)
* אינטרלינגואה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14456174q (data)
* GND: 4162020-3
* NKC: ph963761

 |
| תא |
| --- |
| **תחילית**: |   تـ |
| **אמצעית**: |    ـتـ |
| **סופית מחוברת**: |   ـت |
| **סופית לא מחוברת**: |    ت |
| **אלפבית ערבי** |
| ا | ب | ت | ث | ج | ح |
| خ | د | ذ | ر | ز | س |
| ش | ص | ض | ط | ظ | ع |
| غ | ف | ق | ك | ل | م |
| 

|  |  |  |  |  |  |
| --- | --- | --- | --- | --- | --- |
|  | ن | ه | و | ي |  |

 |
| סימנים נוספים |
| 

|  |  |  |  |  |  |  |
| --- | --- | --- | --- | --- | --- | --- |
|  | ﺓ | ﻯ | ء | ال | ﻻ |  |

 |
| אותיות חיצוניות |
| 

|  |  |  |  |  |  |  |
| --- | --- | --- | --- | --- | --- | --- |
|  | ﭖ | ﭺ | ژ | ﭪ | ڨ |  |

 |
| תשכיל |
| 

|  |  |  |  |  |  |
| --- | --- | --- | --- | --- | --- |
|  | ـَ | ـِ | ـُ | ـًا ـٍ ـٌ |  |

 |
| 

|  |  |  |  |  |  |  |
| --- | --- | --- | --- | --- | --- | --- |
|  | ـْ | ـّ | ـٰ | آ | ٱ |  |

 |

**תא** (בערבית: **تاء**) היא האות השלישית באלפבית הערבי. לפניה באה האות בא ואחריה האות ת'א.

תא מייצגת את העיצור /t/ (כמו ת"ו). בערבית מרוקאית תא נהגית עם מעט חיכוך, כמו מתווספת "חצי סמ"ך" לאחריה ([tˢ]), אך אינה נשמעת לגמרי כרצף ﺗﺲ [t͡s].

בכתיבה, האות מתחברת מצד ימין ומצד שמאל, כשאר האותיות למעט "דוד' ארז".

לתא שימוש נרחב בשפה הערבית לציון נקבה: תא תחילית משמשת לציון נקבה בפעלים המציינים מצב בגוף שלישי הווה. ניקוד פתחה בסוף מילה ולאחריו תא (at) מציינים נקבה בפעלים בגוף שלישי עבר. תא המנוקדת בכסרה משמשת כסופית לציון נקבה בפעלים בגוף שני יחיד עבר. קיימת גם צורה מיוחדת של תא הנכתבת כמו הא עם שתי נקודות מעליה (ة ,ـة) ונקראת תא מרבוטה, היא משמשת כסופית לציון נקבה בשמות עצם ותארים.

תא משמשת גם כסופית לציון זכר בפעלים בזמן עבר בגוף שני יחיד (תא + פתחה), ולציון גוף ראשון יחיד בעבר (תא + דמה).

מקור האות תא הוא ב"תוו" הפיניקית ויש לה מקבילות ברוב האלפביתים:

* אלפבית עברי – ת
* אלפבית לטיני – T,t
* אלפבית יווני – Τ,τ
* אלפבית סורי – ܬ

קישורים חיצוניים
----------------

ויקישיתוף מדיה וקבצים בנושא **ت** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: ta--ucuncu-harf

 |
במתמטיקה, **אלגברה ריבועית** היא אלגברה לא אסוציאטיבית (עם יחידה) A שכל איבר שלה שייך להרחבה דו-ממדית של שדה הבסיס. הדוגמה הבולטת לאלגברה כזו היא אלגברת הרכב, כגון אלגברת קווטרניונים, ובפרט אלגברת המטריצות {\displaystyle \operatorname {M} \_{2}(F)}. באופן כללי יותר, כל אלגברה המתקבלת מבניית קיילי-דיקסון היא ריבועית. 

ה"ריבועיות" של אלגברה אינה תלויה בשדה הבסיס, כלומר, היא נשמרת תחת הרחבת סקלרים, ואינה נולדת מהרחבה כזו. כל אלגברה ריבועית היא אלגברה בעלת חזקות אסוציאטיביות במובן החזק.

הגדרה
-----

כחלק מן ההגדרה, אלגברה ריבועית מצוידת במבנה נוסף: לכל איבר x\in A קיימים {\displaystyle t(x),n(x)\in F} כך ש-{\displaystyle x^{2}-t(x)x+n(x)=0}. אם המאפיין של שדה הבסיס הוא 2, דורשים שהפונקציה t תהיה ליניארית. הליניאריות הזו נובעת מן ההגדרה בכל מאפיין אחר, אבל במאפיין 2, יש אלגברות בוליאניות שכל איבר שלהן שייך להרחבה דו-ממדית, אבל אינן ריבועיות (משום שלא ניתן לבחור את t כך שתהיה ליניארית). כשהמאפיין אינו 2, הפונקציה n היא תבנית ריבועית כפלית: {\displaystyle n(xy)=n(x)n(y)}, ואם היא אינה מנוונת, A נעשית אלגברת הרכב. אלגברה ריבועית אלטרנטיבית היא אלגברת הרכב אם ורק אם תבנית הנורמה אינה מנוונת.

נניח שהמאפיין של שדה הבסיס אינו 2. הליניאריות של t מפרקת את האלגברה לסכום ישר {\displaystyle A=F\oplus V}, כאשר {\displaystyle V=\operatorname {Ker} (t)} הוא אוסף הווקטורים ה"טהורים" של האלגברה. יש התאמה בין אלגברות ריבועיות {\displaystyle A=F+V} לבין זוגות סדורים של פעולה בינארית אנטי-סימטרית {\displaystyle \eta :V\times V\rightarrow V}, ותבנית ביליניארית {\displaystyle b:V\times V\rightarrow F}. התאמה זו לאוסף "פרוע" של אובייקטים מראה שאין טעם לנסות למיין אלגברות ריבועיות, אלא אם הן מקיימות תכונות אלגבריות נוספות. J.M. Osborn הראה שהממד של אלגברה ריבועית שבה כל האיברים הפיכים, ושבה כל שני איברים יוצרים תת-אלגברה מדרגה 2 או 4, הוא חזקת-2.

אלגברות ריבועיות עם חילוק
-------------------------

יהי V מרחב וקטורי מעל שדה F. נסמן ב-{\displaystyle H(V,b,\xi ,\eta )} את האלגברה הריבועית {\displaystyle F+V} עם פעולת הכפל {\displaystyle (\alpha +v)(\alpha '+v')=(\alpha \alpha '-b(\alpha ,\alpha ')+\xi (v,v'))+(\alpha v'+\alpha 'v+\eta (v\otimes v'))}, כאשר: 

* {\displaystyle b:V\times V\rightarrow k} היא תבנית ביליניארית סימטרית;
* {\displaystyle \xi :V\times V\rightarrow k} היא תבנית ביליניארית אנטיסימטרית;
* ו-{\displaystyle \eta :V\otimes V\rightarrow V} היא פעולה אנטי-קומוטטיבית.

ב-1962 הראה Osborn שבמאפיין שונה מ-2, כל אלגברת חילוק ריבועית היא מהצורה {\displaystyle H(V,b,\xi ,\eta )}, כאשר: 

* {\displaystyle \langle 1\rangle \perp b} אנאיזוטרופית;
* לכל {\displaystyle x,y\in V} בלתי תלויים ליניארית, גם {\displaystyle x,y,\eta (x\otimes y)} בלתי תלויים.

גם להפך, כל אלגברה הבנויה באופן כזה היא אלגברה ריבועית עם חילוק.

האלגברה {\displaystyle H(V,b,\xi ,\eta )} מקיימת את הזהות הגמישה אם ורק אם {\displaystyle \xi =0} ולכל x,y מתקיים {\displaystyle b(\eta (x\otimes y),y)=0}.

מקורות
------

* Nonassociative algebra, Schafer.

הערות שוליים
------------

1. ↑  ב-Bourbaki, Algebra I, פרק II.2.3, השם quadratic algebra מתייחס לאלגברה דו-ממדית בלבד.
2. ↑  McCrimmon, Nonassociative algebras with scalar involutions, 1985, Prop. 4.6
3. ↑  J. Marshall Osborn, Quadratic division algebras, Transactions of the AMS 105(2), 1962
**Straight Outta Compton** הוא אלבום גנגסטה ראפ של להקת N.W.A. תחילה יצא לאור בגרסה מצונזרת ב-1 באוגוסט 1988 ולאחר מכן בגרסה המקורית והמלאה ב-6 בפברואר 1989. האלבום הפך לאחד מאלבומי הראפ המצליחים ביותר של כל הזמנים ונבחר על ידי כמה גורמים כאחד מ-100 האלבומים הטובים ביותר של כל הזמנים ואחד מהמשפיעים ביותר על התפתחות הראפ. האלבום הגיע לפלטינום כפול והפך לאלבום הראשון בהיסטוריה שמגיע לרמה כזאת ללא עזרה מכלי התקשורת.

האלבום אמנם לא היה מהפכני כמו האלבום של "פאבליק אנמי" משום שהגנגסטה ראפ כבר היה קיים בזכות אייס טי ב-1987 אך האלבום עזר להפוך את הסוגה הזו לפופולרית במיוחד ואת חברי הלהקה לכוכבי-על.

האלבום מכיל מילים קשות שלפעמים מופנות באופן ישיר אל מוסדות הביטחון של ארצות הברית ובמיוחד כלפי ה-LAPD. הלהקה נהנתה מללעוג ל-FBI על ניסיונם למנוע מהלהקה להקליט שירים. הבעיות עם ה-FBI גברו עם השנים בגלל שראש הלהקה, "Eazy-E", היה בעבר סוחר סמים מצליח וחבר בכנופיית הקלי פארק קומפטון קריפס.

"Fuck Tha Police"
-----------------

"Fuck Tha Police" הוא השיר השנוי ביותר במחלוקת באלבום ואחד השירים השנויים ביותר במחלוקת בהיסטוריה. השיר היה אחראי לפרסום הגדול של הלהקה כ"חבורה המסוכנת בעולם".
כתוצאה מהשיר, נשלח ב-1 באוגוסט 1989 מכתב מסגן המנהל של ה-FBI לחברת התקליטים Ruthless Records ולחברת האם שלה Priority Records בו הביע את מחאתו כנגד השיר הבוטה. במכתב מובעת דאגה מדברי ההסתה כנגד ציבור השוטרים.

רשימת שירים
-----------

ב-24 בספטמבר 2002 יצאה הגרסה המחודשת של האלבום עם 4 שירי בונוס.
כל השירים באלבום הופקו על ידי ד"ר דרה ו-DJ Yella.

לנוחות הקריאה השמות רשומים באנגלית

1. **(Straight Outta Compton"** (4:26"

2. **(Fuck Tha Police"** (5:43"

3. **(Gangsta Gangsta"** (5:29"

4. (3:33) **"If It Ain't Ruff"**

5. **"(Parental Discretion Iz Advised"**

6. **(8Ball [Remix]"** (4:25"

7. (3:35) **"Something Like That"**

8. **(Express Yourself"** (4:21"

9. (5:20) **"Compton's N the House"**

10. **(I Ain't Tha 1"** (5:06"

11. **(Dopeman [Remix]"** (6:16"

12. (3:59) **"Quiet on Tha Set"**

13. **"Something 2 Dance 2"**

14. **(Express Yourself" [Extended Mix]** (On 2002 re-release) (4:21"

15. **(Bonus Beats"** (On 2002 re-release"

16. **(Straight Outta Compton" [Extended Mix]** (On 2002 re-release) (4:26"

17. **(A Bitch Iz a Bitch"** (On 2002 re-release) (3:16"

מצעדים ופופולריות
-----------------

ב-2003, ערוץ הטלוויזיה VH1 דירג את Straight Outta Compton כאלבום מס' 62 הטוב ביותר בכל הזמנים ומגזין הרולינג סטון דירג אותו במקום ה-144 הטוב ביותר בכל זמנים ואלבום הראפ החמישי הטוב ביותר בכל הזמנים. הקומיקאי כריס רוק כתב כתבה במגזין על 25 אלבומי הראפ הטובים ביתר בכל הזמנים, Straight Outta Compton היה במקום ראשון. מגזין AMG העניק לאלבום זה 5 כוכבים מתוך 5.

המשחק המפורסם Grand Theft Auto: San Andreas מכיל בתוכו את השיר "Express Yourself" של N.W.A ברדיו "לוס סאנטוס".

בשנת 2020 האלבום דורג במקום ה-70 ברשימת 500 האלבומים הגדולים בכל הזמנים של מגזין הרולינג סטון.

קישורים חיצוניים
----------------

* MusicBrainz Straight Outta Compton באתר MusicBrainz
* Discogs Straight Outta Compton באתר Discogs
* AllMusic Straight Outta Compton באתר AllMusic
* הרשימה של 500 האלבומים הטובים ביותר של כל הזמנים (רולינג סטון)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: fed1608d-80b7-38d2-aeb8-c6357f0d4c23

 |
**נעמה איזנברוּך** (נולדה באילת ב-2 באפריל 1976) היא חזאית ישראלית שעבדה בערוץ הראשון, בחדשות 10 ובחדשות 13.

ביוגרפיה
--------

למדה בתיכון "היובל החדש" בהרצליה. את שירותה הצבאי עשתה כמטארולוגית בבסיס חיל האוויר בדרום הארץ.

איזנברוך שימשה חזאית בערוץ הראשון משנת 1997.

בשנת 2003 הצטרפה לחדשות 10 והקימה את דסק מזג האוויר. במשך למעלה משנה שימשה המגישה היחידה בדסק. אחר כך, לאחר שהצטרף לערוץ 10, הגישה את התחזית לסירוגין עם דני רופ. בנוסף, הגישה פינה בתוכנית הבוקר "אורלי וגיא" ופינה בתוכנית "חמש עם רפי רשף". ביולי 2020 פוטרה איזנברוך מחדשות 13 בשל תוכנית קיצוצים בערוץ.

איזנברוך בעלת תואר שני עם עבודת מאסטר בגאוגרפיה, עם התמחות באקלים מאוניברסיטת תל אביב. השלימה מחקר על איי חוֹם עירוניים והקשרם הסינופטי בישראל.

לנעמה איזנברוך ילד אחד. מתגוררת ברעננה.

קישורים חיצוניים
----------------

ויקישיתוף מדיה וקבצים בנושא **נעמה איזנברוך** בוויקישיתוף
* נעמה איזנברוך בחדשות 10, אתר נענע 10

הערות שוליים
------------

1. ↑  אילנה שטוטלנד, ‏"יצאתי מהשימוע בראש מורם": חזאית חדשות 13 מדברת לאחר שפוטרה, באתר מעריב אונליין, 9 ביולי 2020
2. ↑  רועי רובינשטיין, בלב הסערה: החזאית הרעננית נעמה אייזנברוך עונה על כל השאלות, באתר mynet‏ רעננה, 25 בינואר 2018
**Simple (or Streaming) Text Oriented Message Protocol (STOMP)**, ידוע בעבר בשם TTMP, הוא פרוטוקול מבוסס טקסט פשוט, מיועד לעבוד עם ההודעה מוכוונת תווכה (באנגלית: message-oriented middleware - MOM). זה מספק יכולת פעולה הדדית של פורמט פרוטוקול מקשר (wire format), שמאפשר ללקוחות STOMP לדבר עם כל מתווך הודעות שתומך בפרוטוקול. לפיכך הפרוטוקול הוא בלתי תלוי שפה, כלומר גורם תיווך (Message broker) שפותח עבור שפה תכנות או פלטפורמה אחת יכול לקבל תקשורת מתוכנת הלקוח שפותחה בשפה אחרת.

סקירה
-----

בהרחבה, הפרוטוקול דומה ל-HTTP, ועובד על TCP באמצעות הפקודות הבאות:

* CONNECT
* SEND
* SUBSCRIBE
* UNSUBSCRIBE
* BEGIN
* COMMIT
* ABORT
* ACK
* NACK
* DISCONNECT

התקשורת בין הלקוח לבין השרת הוא באמצעות "frame" שמורכב ממספר שורות. השורה הראשונה מכילה את הפקודה, ולאחריה כותרות (headers) בתבנית <key>:<value> (כותרת אחת בכל שורה), ולאחריה שורה ריקה ואז גוף-תוכן, שמסתיים בתו null. התקשורת בין השרת והלקוח היא דרך פריים MESSAGE, RECEIPT או ERROR עם פורמט (תבנית) דומה של כותרות (headers), וגוף-תוכן.

פופולריות
---------

בגלל ש-STOMP הוא בלתי-תלוי שפה וקל למימוש, הוא נעשה פופולרי למפתחי ומתכנני תוכנה.

מעבר לכך, STOMP הוא מבוסס טקסט פשוט, ולא מבוסס פרוטוקלים בינאריים אחרים הנמצאים בשימוש על ידי מתווכי תוכנה אחרים, ומשום כך, קשת רחבה של טכנולוגיות לקוח עובדות איתו כמו Ruby, Python, Perl וכדומה.

STOMP הוא קל למימוש אך תומך במגוון רחב של מאפייני ליבה של הודעות, כמו אימות אבטחה (authentication), מודלי הודעות (point to point, publish and subscribe), אישורי הודעה, טרנזקציות, כותרות (headers), מאפייני הודעה וכו'.

מימושים
-------

אלה הם מספר מוצרי MOM התומכים ב-STOMP:

* Apache ActiveMQ, הידוע גם Fuse Message Broker
* Apache Apollo
* HornetQ
* Net::STOMP::Client (,ufb, קוד פתוח של תוכנת לקוח המיושם ב-Perl)
* ocamlmq (מתווך הודעות קל, נכתב ב OCaml)
* Open Message Queue (OpenMQ)
* POE::Component::MessageQueue (יישום שרת ב-Perl)
* RabbitMQ (מתווך הודעות, המכיל תמיכה ב-STOMP)
* שרת Ruby, הידוע גם בשם stompserver
* stomp.erl (קוד פתוח של תוכנת לקוח במימוש שפת Erlang)
* syslog-ng דרך תוסף STOMP destination
* Stomp.py (קוד פתוח לתוכנת לקוח במימוש שפת Python)
* tStomp (קוד פתוח לתוכנת לקוח במימוש שפת Tcl)

- רשימה של יישומים מתעדכנת גם באתר האינטרנט של STOMP

קישורים חיצוניים
----------------

* 

* אתר האינטרנט הרשמי של Streaming Text Oriented Messaging Protocol (באנגלית)
* אתר STOMP
באלגברה מופשטת, **אלגברת הטנזורים** של מרחב וקטורי היא האלגברה (האסוציאטיבית עם איבר יחידה) החופשית מעליו.

הגדרה
-----

יהי V מרחב וקטורי מעל שדה {\mathbb {F}}. **אלגברת הטנזורים** של V היא {\displaystyle T(V)=\mathbb {F} \oplus V\oplus (V\otimes V)\oplus ...}, עם פעולת הכפל בתור המכפלה הטנזורית (מעל {\mathbb {F}}).

מבנייה זו מתקבלת אלגברה אסוציאטיבית עם יחידה.

כאשר המרחב V הוא סוף ממדי עם בסיס {\displaystyle \{v\_{1},...v\_{n}\}}, אלגברת הטנזורים היא האלגברה החופשית ביוצרים {\displaystyle v\_{1},...v\_{n}}, כלומר אלגברת הפולינומים הלא-קומוטטיביים ביוצרים האלה. החלפת בסיס משרה אוטומורפיזם של האלגברה.

אוניברסליות
-----------

כאמור, אלגברת הטנזורים היא האלגברה החופשית מעל V. פירושו של דבר הוא שהאלגברה מקיימת תכונה אוניברסלית: כל העתקה ליניארית מ-V לאלגברה כלשהי A "עוברת" דרך {\displaystyle T(V)}, כלומר קיים הומומורפיזם (יחיד) {\displaystyle {\hat {f}}:T(V)\rightarrow A} כך שהדיאגרמה הבאה מתחלפת:

Universal property of the tensor algebraUniversal property of the tensor algebra
(כאשר {\displaystyle i:V\hookrightarrow T(V)} העתקת ההכלה).

כרגיל עם תכונות אוניברסליות, יש מבנה חופשי אחד לכל היותר, עד כדי איזומורפיזם; אלגברת הטנזורים היא המבנה החופשי הזה.

מנות אלגברת הטנזורים
--------------------

כל אלגברה מתקבלת כאלגברת מנה של האלגברה הטנזורית המתאימה למרחב וקטורי כלשהו.

בשל היותה האלגברה הכללית ביותר (כזו שלא מקיימת יחסים לא טריוויאליים, פרט לאלו שכל אלגברה אסוציאטיבית מחויבת לקיים), ניתן "לכפות" עליה יחסים ואף זהויות (כמו קומוטטיביות) ולקבל אלגברות ידועות אחרות. דוגמאות מפורשות לאלגברות כאלה הן האלגברה הסימטרית (בה מוסיפים יחסים מהצורה {\displaystyle v\otimes w-w\otimes v}) - זוהי האלגברה החופשית הקומוטטיבית הכללית ביותר, ואלגברת קליפורד - בה מוסיפים יחסים מהצורה {\displaystyle v\otimes v-q(v)}, עבור תבנית ריבועית q.

דירוג
-----

אלגברת הטנזורים היא אלגברה מדורגת לפי אורך הטנזורים. מפורשות, המרחבים {\displaystyle T^{k}(V)=V\otimes ...\otimes V} (מכפלה k פעמים) הם המרכיבים ההומוגניים, והאלגברה אמנם מדורגת משום שהעתקת הכפל מוגדרת לטווח הנכון: {\displaystyle T^{k\_{1}}(V)\otimes T^{k\_{2}}(V)\rightarrow T^{k\_{1}+k\_{2}}(V)} על ידי מכפלה טנזורית.

ניתן גם להציג דירוגים אחרים, כדוגמת {\displaystyle \mathbb {Z} /2\mathbb {Z} }-דירוג, על ידי {\displaystyle T(V)=T\_{0}(V)\oplus T\_{1}(V)}, כאשר {\displaystyle T\_{0}(V)={\underset {2|k}{\bigoplus }}{{T}^{k}(V)}} החלק הזוגי של {\displaystyle T(V)}, ו-{\displaystyle T\_{1}(V)={\underset {2\nmid k}{\bigoplus }}{{T}^{k}(V)}} החלק האי-זוגי.

ראו גם
------

* מכפלה טנזורית
* טנזור

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph276802

 |
**Stream Control Transmission Protocol** (בראשי תיבות: **SCTP**) הוא פרוטוקול בשכבת התעבורה, שהוגדר בשנת 2000 על ידי ה-IETF.
הפרוטוקול מוגדר ב-RFC 2960, ומבוא נמצא ב-RFC 3286.

כפרוטוקול תעבורה, SCTP שקול במובן מסוים לפרוטוקולים TCP או UDP. ואומנם, הוא מספק כמה שירותים הדומים לאלו ש-TCP מספק, בהבטיחו תעבורת הודעות אמינה וסדורה. בעוד ש-TCP הוא מוכוון בתים, SCTP עוסק בהודעות ממוסגרות.

היתרון העיקרי של SCTP היא תמיכה בריבוי התבייתויות: אחד מקצוות הקשר (או שניהם) יכולים להיות מורכבים מיותר מכתובת IP אחת, ובכך מתאפשרת תמיכה שקופה בגיבוי מיידי במקרה של נפילה, בין מכונות או כרטיסי תקשורת.

SCTP תוכנן במקור עבור תעבורת פרוטוקולי טלפון (SS7) מעל IP, מתוך מטרה לשכפל כמה מתכונות האמינות של רשת הסיגנלים SS7. מאמץ זה של IETF ידוע בכינוי SIGTRAN. אולם בינתיים הוצעו שימושים אחרים לפרוטוקול זה.

קישורים חיצוניים
----------------

* RFC 2960
* RFC 3286
* 
* 
* 
* 

| סיווג פרוטוקולים על פי מודל ה־OSI |
| --- |
| שכבת היישום | HTTP • SMTP • FTP • RTP • IRC • SNMP • SIP • DNS • DHCP |
| שכבת הייצוג | MIME • ASCII • Unicode • TLS |
| שכבת השיחה | ASP • PPTP • SSH • NFS • RPC • SOCKS |
| שכבת התעבורה | TCP • UDP • SCTP • DCCP |
| שכבת הרשת | IP (IPv4 • IPv6) • ICMP • IPX • ניתוב |
| שכבת הקו | אתרנט • Token ring • FDDI |
| השכבה הפיזית | E1 • 10Base-T • RS-232 • DSL • SONET |

| פרוטוקולים במודל TCP/IP |
| --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |
| שכבת תעבורה | TCP • UDP • SCTP • DCCP |
| שכבת רשת | IP • IPv4 • IPv6 • ICMP • IPX • IGMP |
| שכבת קשר | אתרנט • 10BASE-T • 802.11 WiFi • Token ring • FDDI • ARP |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534823505171
* LCCN: sh2001003092

 |
**אטריט ברישה** (באלבנית: **Etrit Berisha**; נולד ב-10 במרץ 1989) הוא כדורגלן אלבני-קוסובני המשחק בעמדת השוער בטורינו מהסרייה א' ובנבחרת אלבניה.

קריירה
------

ברישה התחיל את הקריירה שלו במחלקת הנוער של קבוצת ק.פ. 2 קוריקו. בינואר 2008 הצטרך לקאלמאר שבצרפת, וערך את הופעת הבכורה שלו בקבוצה הבוגרת ב-28 באפריל 2010 בניצחון נגד אורברו. בעונתו הראשונה ערך 14 הופעות. ב-12 ביולי 2012 הבקיע את שער הבכורה שלו בפנדל במשחק נגד קליפנטונוויל.

בספטמבר 2013, ברישה חתם בלאציו מהליגה האיטלקית, ובינואר ערך את הופעת הבכורה שלו בליגה בניצחון 0–1 נגד אינטר מילאנו. לאחר פציעתו של פדריקו מרקטי. גם לאחר שמרקטי החלים מהפציעה, ברישה המשיך לשחק בהרכב הפותח. ב-9 בפברואר 2014 נבחר לראשונה לאיש המשחק בדרבי נגד רומא. בעונה זו הוא עזר לקבוצתו לסיים במקום ה-9 בליגה ונבחר לשוער הזר המצטיין של השנה בסרייה א'.

לאחר שלוש שנים בלאציו, באוגוסט 2016 הושאל לאטאלנטה, וביוני 2017 חתם באופן קבוע בקבוצה. ביולי 2019 הושאל לספאל לעונה אחת עם אופציה לרכישה, שמומשה בסוף העונה. ב-1 ביולי 2021 עבר בהעברה חופשית לטורינו.

### קריירת נבחרת

במאי 2012 זומן לראשונה לסגל נבחרת אלבניה לקראת משחק הידידות נגד קטר ואיראן. ב-27 במאי 2013 ערך את הופעת הבכורה שלו בניצחון 0–1 נגד איראן. לאחר שנבחרת קוסובו קיבלה אישור מפיפ"א לקיים משחקי ידידות נגד נבחרות החברות בה, סמיר אויקני ששימש כשוער ראשון בנבחרת אלבניה בחר לייצג את זו של קוסובו ובארישה הפך לשוער הראשון של אלבניה.

תארים
-----

קאלמאר
* אליפות: 2008
* הסופר קאפ: 2009

אישיים
* שוער העונה בשוודיה: 2013
* השוער הזר של השנה באיטליה: 2013/2014

קישורים חיצוניים
----------------

ויקישיתוף מדיה וקבצים בנושא **אטריט ברישה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  העברות בעולם, 7.7: חאמס רודריגס רוצה לאתלטיקו מדריד, דני אלבס עשוי לשוב לברצלונה, באתר וואלה! ספורט, ‏2019-07-07

| **נבחרת אלבניה – יורו 2016** |
| --- |
| 1 ברישה • 
2 לילה • 
3 לניאני • 
4 היסאי • 
5 צאנה • 
6 וסאלי • 
7 אגולי • 
8 באשה • 
9 משומאי • 
10 סאדיקו • 
11 גאשי • 
12 שאהי •
13 קוקאלי • 
14 ג'אקה •
15 מווראי •
16 ציקאלשי •
17 אליי •
18 אייטי •
19 באלאי •
20 קאצ'ה •
21 רושי •
22 אבראשי •
23 הוצ'ה •
מאמן: דה ביאסי | אלבניהאלבניה |
**ארתור ויליאם דה בריטו סביל פולג'ם, רוזן ליברפול השני** (באנגלית: **Arthur William de Brito Savile Foljambe, 2nd Earl of Liverpool**;‏ 27 במאי 1870 – 15 במאי 1941) היה פוליטיקאי בריטי מהמפלגה הליברלית שכיהן כמושל ניו זילנד האחרון וכמושל הכללי הראשון של ניו זילנד.

ראשית חייו
----------

ארתור פולג'ם נולד בעיר איסטבורן שבמזרח סאסקס שבאנגליה. הוא היה הבן הבכור והיחיד שהגיע לגיל בגרות מבין ילדיהם של ססיל פולג'ם, רוזן ליברפול הראשון ושל אשתו הראשונה, לואיזה הווארד, בתו של פרדריק ג'ון האוורד. מצד אמו היה ארתור פולג'ם צאצא של האדריכל ריצ'רד בויל, רוזן ברלינגטון השלישי. הוא התחנך באיטון קולג' ובמכללה הצבאית המלכותית בסנדהרסט לפני שהתגייס לצבא הבריטי.

קריירה צבאית
------------

פולג'ם שירת במלחמת הבורים ובמהלכה קודם לדרגת קפטן. ביולי 1901 הוא התמנה להיות שלישו של הרוזן קדוגן, הלורד לוטננט של אירלנד. ב-1906 הוא פרש מהצבא.

קריירה פוליטית
--------------

ב-1907 ירש פולג'ם את תוארו של אביו כרוזן ליברפול וקיבל את מושבו בבית הלורדים באגף הליברלי של הבית. ביולי 1909 הוא מונה להיות מבקר משק הבית המלכותי במסגרת ממשלתו הליברלית של הרברט הנרי אסקווית', משרה שבה הוא שימש עד 1912. בשנה שלאחר מכן הוא התמנה להיות מושל ניו זילנד. ב-1917 שונה שם התפקיד מ"מושל ניו זילנד" (Governor of New Zealand) לשם "המושל הכללי של ניו זילנד" (Governor-General of New Zealand). באותה שנה נכנס הלורד ליברפול למועצה המלכותית. תקופת כהונתו הוארכה כדי שהוא יקבל את פני הנסיך מוויילס בביקורו בניו זילנד.

במהלך מלחמת העולם הראשונה העניק הלורד ליברפול את שמו לרגימנט הרגלים של ניו זילנד. ב-1915 הוקמה בריגדת הרובאים של ניו זילנד שנקראה על שמו והיא השתתפה בקרבות במסגרת הדיוויזיה הניו זילנדית ופורקה ב-1919.

משפחתו
------

ב-1897 נשא הלורד ליברפול לאישה את אנט לואיז מונק, בתו של הנרי מונק, ויקונט מונק החמישי. לזוג לא נולדו ילדים. בהענקת התארים של ערב ראש השנה של 1918 הוענק לאנט התואר דיים הצלב הגדול של מסדר האימפריה הבריטית. הלורד ליברפול מת בביתו שבכפר קנוויק במאי 1941 בגיל 70. את תאריו ירש אחיו-למחצה, ג'רלד פולג'ם. הרוזנת מליברפול מתה במאי 1948 בגיל 73.

קישורים חיצוניים
----------------

ויקישיתוף מדיה וקבצים בנושא **ארתור פולג'ם, רוזן ליברפול השני** בוויקישיתוף

* 'LIVERPOOL, Sir Arthur William de Brito Savile Foljambe, Earl of, P.C. G.C.B. G.C.M.G. G.B.E. M.V.O. K.J.St.J.', from An Encyclopaedia of New Zealand, edited by A. H. McLintock, originally published in 1966. Te Ara - the Encyclopedia of New Zealand, updated 23-Apr-09
* Arthur William de Brito Savile Foljambe, 2nd Earl of Liverpool
* Earl of Liverpool, GCB, GCMG, GBE, MVO, PC, The Governor-General


| **המושלים הכלליים של ניו זילנד** |
| --- |
| 

|  |  |
| --- | --- |
| הובסון • פיצרוי • גריי • גור בראון • גריי • בואן • ג'יימס פרגוסון • נורמנבי • רובינסון • המילטון גורדון • ג'רבויס • אונסלו • גלאזגו • רנרפלי • פלנקט • איזלינגטון • ליברפול • ג'ליקו • צ'ארלס פרגוסון • בלדיסלאו • גולוויי • ניואול • פרייברג • נורי • קובהם • ברנרד פרגוסון • פוריט • בלנדל • הוליאוק • ביטי • ריבס • טיזרד • הרדי בויס • קרטרייט • סטיאננד • מטפארה • רדי • קירו |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061105997
* VIAF: 311600566
* WorldCat: viaf-311600566

 |
**אליירו אלייה** (בהולנדית: **Eljero Elia**; נולד ב-13 בפברואר 1987) הוא כדורגלן הולנדי המשחק בקבוצת בדן האג בעמדת הקיצוני.

קריירה
------

אלייה החל את הקריירה שלו בקבוצות נוער בהולנד, ולבסוף הצטרף לקבוצת הנוער של ADO דן האג, אשר בקבוצת הבוגרים שלה ערך את הופעתו הראשונה ב-2004 בעודו בן 17. לאחר 3 עונות בדן האג לא חידש את חוזהו והיה לשחקן מחוזר בהולנד, כאשר מספר מהקבוצות הבכירות בליגה, כולל אייאקס אמסטרדם ופ.ס.וו. איינדהובן, ביקשו להחתימו אצלן. לבסוף בחר אלייה בקבוצה הצנועה יותר טוונטה אנסחדה, בה שיחק שלוש עונות נוספות עד ל-2009. בעונתו האחרונה הרשים אלייה וכבש 9 שערים ב-34 משחקים במדי טוונטה.

ב-5 ביולי באותה שנה עבר אלייה מטוונטה לקבוצת המבורג הגרמנית. אלייה חתם עם המבורג על חוזה בן 5 שנים והמבורג נאלצה לשלם לטוונטה 8 מיליון אירו בעבור ההעברה. בעונתו הראשונה בהמבורג שיחק אלייה ב-23 משחקים וכבש 5 שערים. עם סיומה היה אלייה למרכזן של מספר שמועות בדבר קבוצות בכירות מליגות שונות בעולם הרוצות בו, אך זה הכחיש את חלקן וצוטט כי בכוונתו להישאר בהמבורג.

באוגוסט 2011 עבר אלייה ליובנטוס האיטלקית. ביולי 2012 עבר אלייה לורדר ברמן הגרמנית. ב-23 בדצמבר 2014 הושאל לסאות'המפטון מהפרמייר ליג.

ב-6 באוגוסט 2015 חתם אלייה לשנתיים בפיינורד.

בקיץ 2017 חתם אלייה באיסטנבול בשאקשהיר הטורקית.

ב-19 באוגוסט 2020 חתם באוטרכט מליגת העל ההולנדית בחוזה לשנתיים.

ב-18 בנובמבר 2021 חזר לאחר 14 שנה לקבוצת נעוריו דן האג.

### בנבחרת הולנד

מאמני נבחרות הולנד החלו לזמן את אלייה לנבחרות הצעירות מעט לאחר שהחל לשחק בדן האג, והופעתו הראשונה במדים הלאומיים נרשמה כבר ב-2005. משחקו הראשון בנבחרת הבוגרת נערך במסגרת משחק ידידות כנגד נבחרת יפן בכדורגל. אלייה נכנס במחצית השנייה כמחליפו של אריאן רובן ובישל שני שערים. במשחק הבא, הפעם במסגרת מוקדמות מונדיאל 2010 כנגד נבחרת סקוטלנד בכדורגל הבקיע אלייה את שער הניצחון של נבחרתו במשחק האחרון בשלב המוקדמות.

תארים
-----

יובנטוס
* אליפות איטליה: 2011/2012

פיינורד
* אליפות הולנד: 2016/2017
* הגביע ההולנדי: 2015/2016

איסטנבול בשאקשהיר
* אליפות טורקיה: 2019/2020

נבחרת הולנד בכדורגל
* גביע העולם: 2010 (מקום שני)

תארים אישיים
* פרס יוהאן קרויף (הכדורגלן הצעיר של העונה בהולנד): 2008/2009

קישורים חיצוניים
----------------

ויקישיתוף מדיה וקבצים בנושא **אלג'רו אלייה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  דיווח על ההעברה באתר רשת החדשות הבריטית Sky
2. ↑  ראו דיווחים לדוגמה באתר סקיי - Elia eyes Hamburg stay, Sky Sports (באנגלית) ו-Reds linked with Elia, Sky Sports (באנגלית)
3. ↑  כתבה על המשחק
4. ↑  תקציר המשחק באתר פיפ"א

| **נבחרת הולנד – מונדיאל 2010 (מקום שני)** |
| --- |
| 1 סטקלנבורג • 
2 ואן דר וויל • 
3 הייטינחה • 
4 מאתייסן • 
5 ואן ברונקהורסט • 
6 ואן בומל • 
7 קאוט • 
8 דה יונג • 
9 ואן פרסי • 
10 סניידר • 
11 רובן • 
12 בולחרוז •
13 אוייר • 
14 דה זיוו •
15 בראפהייד •
16 וורם •
17 אלייה •
18 שארס •
19 באבל •
20 אפלאיי •
21 הונטלאר •
22 בוסקר •
23 ואן דר וארט •
מאמן: ואן מרוויק | הולנדהולנד |
**טלאוצרס** (שם מדעי: *Teleoceras*; מילולית: "קרן מושלמת": "keratos" - קרן, "teleos" - מושלם) הוא סוג קדום של קרנף אשר חי במצרים, דרום צרפת ובאמריקה הצפונית. מאובניו התגלו בנברסקה בתצורות בהם השתמרו מאות קרנפים כאלה, אשר מתו יחדיו והשתמרו במצב מתקדם, לרבות עגל המנסה לינוק מאמו. הוא חי בין תחילת המיוקן עד הפליוקן ושרד עד לתחילת הפליסטוקן מלפני 16-2.6 מיליון שנה.

יונק זה היה עגלגל בעל גוף חביתי דמוי היפופוטם ורגליים קצרות בהרבה מהקרנפים המודרניים וייתכן מאוד שהיה שוכן בביצות ובאגמים ועולה ליבשה לעיתים רחוקות. הוא הגיע לאורך 3 מטרים ולמשקל של 1.8 טון. הוא היה בעל ראש קטן עם קרן קטנה מאוד בקצה. 

למרות גודלו הוא נטרף בידי טורפים גדולים מתקופתו כמו תנינאים יבשתיים גדולים, הברבורופליס (Barbourofelis) וההאינדון, כולם בעלי נשיכה חזקה מאוד עם ניביהם הגדולות.

בתרבות
------

הטלאוצרס נראה בשניים מפרקי הסדרה פלאווורלד ששודרה בין 1994-1997.

קישורים חיצוניים
----------------

ויקישיתוף מדיה וקבצים בנושא **טלאוצרס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551583905171

 |
**יפים קרימרמן** (ברוסית: **Ефим Кримерман**;‏ 1923, בלץ – 2015, אאכן) היה משורר ועיתונאי סובייטי-גרמני ממוצא יהודי.

ביוגרפיה
--------

יפים קרימרמן נולד בבלץ, אז חלק מממלכת רומניה. הוא למד בגאלאץ ובבוקרשט, וחזר לקישינב זמן קצר לפני סיפוחה לברית המועצות. במהלך מלחמת העולם השנייה הוא גויס לצבא האדום ושוחרר בשנת 1945 בדרגת קצונה. 

הוא החל ללמוד באוניברסיטת קישינב בשנת 1946, וקיבל תואר בשפה וספרות.

בהיותו במולדובה הסובייטית כתב מילים לפזמונים רבים. במשך שנים הוא כתב מילים ליצירות של מיכאי דולגן, אולג מילשטיין, ארקדי לוקסמבורג ומלחינים נוספים. בשנת 1968 פזמון שלו זכה במקום הראשון בפסטיבל בסוצ'י. רוב היצירות נכתבו תחת שם העט "יפים צ'ונטו".

בשנת 1980 עלו יפים קרימרמן ומשפחתו לישראל, אך תוך זמן קצר עברו לגרמניה. בגרמניה הוא עבד במחלקה הרומנית של רדיו אירופה החופשית תחת שם העט "גריגורה סינגורל". בשנת 1994 הוא יצא לגמלאות.

יפים קרימרמן נפטר בשנת 2015 באאכן.

קישורים חיצוניים
----------------

* יפים קרימרמן, באתר Discogs (באנגלית)
* קורות חיים (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1156816009
* ISNI: 0000 0004 9912 8943
* LCCN: no2018033870
* NKC: js20221153396
* VIAF: 6586152200756314400004
* WorldCat: lccn-no2018033870

 |
**ארתור רוס** (באנגלית: **Arthur Ross**;‏ 28 בפברואר 1949 – 30 במאי 1996) הידוע בשם **טי-בוי**, היה זמר וכותב שירים אמריקאי הבולט בזכות שיתופי הפעולה שלו עם ליאון וייר. הוא היה אחיה הצעיר של הזמרת דיאנה רוס.

ביוגרפיה וקריירה
----------------

רוס, שנולד בדטרויט, מישיגן, השתקע בחלקים קשים יותר בדטרויט בעוד שאחותו הגדולה זכתה לתהילה כסולנית של הסופרימס בשנות ה-60 ומאוחר יותר תהילת סולו בשנות ה-70. זמן קצר לאחר שדיאנה רוס התבססה כאמנית סולו, היא גייסה אותו למוטאון ככותב שירים ממונה בשנת 1972. רוס שיתף פעולה עם כותב השירים ליאון וייר ויחד כתבו הצמד להיטים לאמנים כמו מייקל ג'קסון, הניסים (אנ') ומרווין גיי. בין הלהיטים היו "I Wanna Be Where You Are" ו-"I Want You". טי-בוי הסתכסך עם וייר במהלך הקלטות האלבום *I Want You* של מרווין גיי. הוא עזב את הפרויקט ויצא לקריירת סולו, והוציא את אלבומו הראשון בהוצאת מוטאון רקורדס ב-1979, *Changes*.

אף על פי השתתפות של אמנים כמו פסנתרן הג'אז ג'ו סמפל (אנ'), האלבום נמכר רק בכ-12,000 עותקים. מתוסכל מהמצב, רוס פרש ממוזיקה בתחילת שנות ה-80, וחזר לדטרויט, שם הוא חי בבידוד. עבודתו עם וייר ממשיכה לזכות להצלחה. "I Want You" כוסה על ידי רוברט פאלמר, מדונה, מייקל מקדונלד (אנ') ודיאנה רוס עצמה באלבומה, *I Love You* מ-2007.

אלבומו היחיד בהוצאת מוטאון, *Changes*, יצא לאור לבסוף על גבי תקליטור באוגוסט 2012. האלבום נפתח בשירו המוכר ביותר, "I Want You" ונסגר בשיר נוסף שכתב בעצמו "To The Baby", אותו כתב עבור אחותו הגדולה דיאנה, מחווה שנדחתה זמן רב לשתי בנותיה הראשונות, רונדה רוס קנדריק וטריסי אליס רוס.

מותו
----

במהלך סוף השבוע שאירע בין 22 ל-23 ביוני 1996, מצאה המשטרה את הגופות של רוס ואשתו, פטרישיה אן רובינסון, במרתף בתוך בית רעוע באוק פארק, מישיגן, פרבר הגובל בדטרויט על פי הדיווחים, בני הזוג היו כבולים ומתו מחנק. חוקר מקרי המוות העריך מאוחר יותר כי הגופות היו בבית מספר ימים עד שבוע לפחות. תאריך מותם של בני הזוג הוערך ב-30 במאי 1996. רוס היה בן 47 ואשתו הייתה בת 54. רוס לא דווח כנעדר על ידי משפחתו. הוא היה אמור להופיע באולם בית המשפט במרכז העיר דטרויט ב-26 ביוני 1996, בדיון בשלושה אישומים של החזקת סמים.

קישורים חיצוניים
----------------

* ארתור רוס, במסד הנתונים הקולנועיים IMDb (באנגלית)
* ארתור רוס, באתר AllMusic (באנגלית)
* ארתור רוס, באתר MusicBrainz (באנגלית)
* ארתור רוס, באתר Discogs (באנגלית)
* ארתור רוס, באתר "Find a Grave" (באנגלית)

הערות שוליים
------------

1. ↑  Ancestry® | Family Tree, Genealogy & Family History Records, www.ancestry.com
2. 1 2 3  Two Men Charged In Slaying of Diana Ross' Brother, AP NEWS (באנגלית)
3. 1 2 3  Family, Parenting, Pet and Lifestyle Tips That Bring Us Closer Together | LittleThings.com, littlethings.com
4. 1 2  *Marvin Gaye – I Want You*, נבדק ב-2023-04-28
5. 1 2 3  *T-Boy Ross - Changes* (באנגלית), נבדק ב-2023-04-28
6. ↑  *Diana Ross - I Love You* (באנגלית), נבדק ב-2023-04-28

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 65b31de6-0017-4176-9910-89bf827848c0
* VIAF: 4832154260478924480006
* WorldCat: viaf-4832154260478924480006

 |